text: Fik du aldrig byttet julegaven fra onkel Bent ?
  20 februar 2016 kl. 06.53
  I Kolding er det i dag mulighed for at få byttet bukserne, som du alligevel ikke kan passe, eller blusen som du aldrig kommer til at gå i.
  Skæve julegaver eller dårlige impulskøb. De fleste har sikkert noget tøj derhjemme, der aldrig bliver brugt og som bare samler støv i skabet.
  Men nu er er der håb forude. Lørdag og søndag er der nemlig Byttefestival i Kolding, og her kan alle møde op med de lidt for stramme bukser og den spraglede trøje og bytte det til noget andet tøj.
  Byttefestivalen forgår hos Nicolai Scene i Kolding og der er mulighed for at bytte i kategorierne voksentøj, børnetøj og accessories.
  Byttefestivalen er kun for tøj, der er i god stand, hvis det er slidt og forvasket, anbefaler initiativtagerne istedet,  at det afleveres til genbrug.
  Formålet med at bytte tøj er også at sætte fokus på grøn omstilling, da tekstilindustrien er en hård belastning for miljøet, skriver folkene bag festivalen.
  Det tøj  der er tilovers efter weekenden bliver doneret til et asylcenter og Blå Kors.
  Læs mere om byttefestivalen i Kolding her
  
  